62017TJ0695_INF
Решение на Общия съд (девети състав) от 16 юни 2021 г. —Италия и Испания/Комисия
(Дела T‑695/17 и T‑704/17)
„Езиков режим — Обявление за конкурс на общо основание за назначаване на писмени преводачи с немски, френски, италиански и нидерландски език — Ограничаване на избора на втория и третия език на конкурса до избор между немски, английски и френски — Регламент № 1 — Член 1г, параграфи 1 и 6, член 27 и член 28, буква е) от Правилника — Дискриминация, основана на езика — Интерес на службата — Пропорционалност — Задължение за мотивиране“
1.
Длъжностни лица — Конкурс — Провеждане на конкурс на общо основание — Езици за участие в изпитите — Ограничаване на избора на втория и третия език — Дискриминация, основана на езика — Обосноваване с оглед на интереса на службата — Спазване на принципа на пропорционалност
(член 1г, параграфи 1 и 6, член 27 и член 28, буква е) от Правилника за длъжностните лица и член 1, параграф 1, буква е) от приложение III към него; член 1 от Регламент № 1 на Съвета)
(вж. т. 68—72, 75—77, 94 и 106)
2.
Длъжностни лица — Конкурс — Провеждане на конкурс на общо основание — Езици за участие в изпитите — Ограничаване на избора на втория и третия език — Съдебен контрол — Обхват
(член 1г от Правилника за длъжностните лица)
(вж. т. 95—97)
3.
Длъжностни лица — Обявление за конкурс на общо основание — Езици за участие в изпитите — Ограничаване на избора на втория и третия език — Дискриминация, основана на езика — Обосноваване с интереса на службата да се назначат незабавно оперативни лица
(членове 1г и 27 и член 28, буква е) от Правилника за длъжностните лица и член 1, параграф 1, буква е) от приложение III към него; член 1 от Регламент № 1 на Съвета)
(вж. т. 101—105, 110—115, 119, 122, 130, 131, 134, 137, 143—145 и 171)
4.
Съдебно производство — Представяне на доказателствата — Срок — Късно направени доказателствени искания — Условия
(член 85, параграфи 1 и 3 от Процедурния правилник на Общия съд)
(вж. т. 158 и 159)
5.
Длъжностни лица — Конкурс — Провеждане на конкурс на общо основание — Езици за кореспонденция между Европейската служба за подбор на персонала (EPSO) и кандидатите — Ограничаване — Допустимост — Мотивиране — Обосноваване с оглед на интереса на службата — Спазване на принципа на равно третиране на кандидатите
(член 1г, параграфи 1 и 6 от Правилника за длъжностните лица и член 1 от приложение III към него; членове 2 и 5 от Регламент № 1 на Съвета)
(вж. т. 179—181)
6.
Жалби на длъжностните лица — Отменително решение — Последици — Отмяна на обявления за конкурси на общо основание — Оправдани правни очаквания на избраните кандидати — Липса на оспорване на вече извършените назначения
(член 266 ДФЕС)
(вж. т. 190)
Предмет
Искане на основание член 263 ДФЕС за отмяна на обявлението за конкурси на общо основание за съставяне на списъци с резерви за бъдещи назначения на писмени преводачи (AD 5) с немски език (EPSO/AD/343/17), с френски език (EPSO/AD/344/17), с италиански език (EPSO/AD/345/17) и с нидерландски език (EPSO/AD/346/17) (ОВ C 224 A, 2017 г., стр. 1)
Диспозитив
1)
Съединява дела T‑695/17 и T‑704/17 за целите на съдебното решение.
2)
Отменя обявлението за конкурси на общо основание за съставяне на списъци с резерви за бъдещи назначения на писмени преводачи (AD 5) с немски език (EPSO/AD/343/17), с френски език (EPSO/AD/344/17), с италиански език (EPSO/AD/345/17) и с нидерландски език (EPSO/AD/346/17).
3)
Европейската комисия понася, наред с направените от нея съдебни разноски, и съдебните разноски на Италианската република по дело T‑695/17, както и съдебните разноски на Кралство Испания по дело T‑704/17.